CELEX: 32019D0992
Language: hu
Date: 2019-06-04 00:00:00
Title: A Politikai és Biztonsági Bizottság (KKBP) 2019/992 határozata (2019. június 4.) az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) misszióvezetőjének kinevezéséről (EUAM Ukrajna/1/2019)

18.6.2019   
               
               
                  HU
               
               
                  Az Európai Unió Hivatalos Lapja
               
               
                  L 160/24
               
            
         A POLITIKAI ÉS BIZTONSÁGI BIZOTTSÁG (KKBP) 2019/992 HATÁROZATA
         (2019. június 4.)
         az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) misszióvezetőjének kinevezéséről (EUAM Ukrajna/1/2019)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine [helyesen: EUAM Ukrajna]) szóló, 2014. július 22-i 2014/486/KKBP tanácsi határozatra (1) és különösen annak 7. cikkére,
         mivel:
         
                     (1)
                  
                  
                     A 2014/486/KKBP határozat 7. cikke értelmében a Politikai és Biztonsági Bizottság (PBB) a Szerződés 38. cikkének megfelelően felhatalmazással rendelkezik arra, hogy meghozza az EUAM Ukrajna politikai ellenőrzésére és stratégiai irányítására vonatkozó megfelelő határozatokat, ezen belül is mindenekelőtt a misszióvezető kinevezéséről szóló határozatot.
                  
               
                     (2)
                  
                  
                     A PBB 2018. október 25-én elfogadta a (KKBP) 2018/1662 határozatot (2), amellyel a 2018. december 1-jétől2019. május 31-ig terjedő időtartamra meghosszabbította Kęstutis LANČINSKAS-nak az EUAM Ukrajna misszióvezetőjeként betöltött megbízatását.
                  
               
                     (3)
                  
                  
                     A Tanács 2019. május 13-án elfogadta a (KKBP) 2019/761 határozatot (3), amellyel 2021. május 31-ig meghosszabbította az EUAM Ukrajna megbízatását.
                  
               
                     (4)
                  
                  
                     Az Unió külügyi és biztonságpolitikai főképviselője 2019. május 27-én azt javasolta, hogy Antti HARTIKAINEN-t nevezzék ki az EUAM Ukrajna misszióvezetőjévé,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság Antti HARTIKAINEN-t nevezi ki az Európai Unió ukrajnai polgári biztonsági ágazati reformra vonatkozó uniós tanácsadó missziója (EUAM Ukrajna) misszióvezetőjének a 2019. július 1-től2020. június 30-ig tartó időszakra.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. június 4-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 217., 2014.7.23., 42. o.
         
         
            (2)  A Politikai és Biztonsági Bizottság (KKBP) 2018/1662 határozata (2018. október 25.) az Európai Unió ukrajnai polgári biztonsági ágazati reformra vonatkozó tanácsadó missziója (EUAM Ukrajna) misszióvezetője megbízatásának meghosszabbításáról (EUAM Ukrajna/1/2018) (HL L 278., 2018.11.8., 18. o.).
         
            (3)  A Tanács (KKBP) 2019/761 határozata (2019. május 13.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról (HL L 125., 2019.5.14., 16. o.).